**Oslo, 12.august 2020**

**Nye koronavettregler for tennis pr 12.august 2020**

Til tross for at Norge har svært lave smittetall og få restriksjoner ber vi våre medlemsklubber om å fortsette de viktige smittevernstiltakene. Dersom hver enkelt av oss tar ansvar, vil vi kunne fortsette å tilby aktivitet og idrettsglede uten å få tilbakefall og stengte anlegg.

Vi opplever nå lokale oppblomstringer med smitte. Dette vil mest sannsynlig være en del av hverdagen vår i lang tid fremover. NTF oppfordrer derfor alle til å videreføre de viktige smittevernstiltakene utøver høsten:

* Kun friske personer uten symptomer kan delta/spille.
* Det må alltid være minimum 1 meter mellom hver spiller
* Husk god håndvask/antibac før og etter trening og ved bruk av felles utstyr.
* Garderober kan benyttes dersom man kan overholde 1 meters regelen, men det oppfordres fortsatt til å skifte og dusje hjemme.
* Organisert trening er kun tillatt med ansvarlig voksen (over 18 år) til stede.
* Det skal føres oppmøtelister ved organisert trening der navn og kontaktinfo fremkommer.
* Så langt det er mulig skal grupper være faste, dvs. med de samme personene i gruppene gang etter gang
* Berøring av nett, stolper og øvrig utstyr bør gjøres av så få personer som mulig.
* Det skal være tilgang til Antibac før, under og etter trening.
* Trener/leder organiserer oppsett av alt utstyr og vasking av dette før/etter trening
* Hver enkelt klubb må sørge for at korona-vettreglene følges, og tilrettelegge treningen ut fra lokale forhold.
* Det skal så langt det er mulig ikke benyttes kollektivtransport til og fra trening.
* Generelle smittevernregler og reiseråd fra FHI/Departementet skal følges.
* Deltakere/medlemmer plikter å melde fra til leder i tennisklubben dersom det blir påvist smitte. Klubbleder plikter å kontakte kommune-/bydelsoverlege for rådføring og tiltak.

Med vennlig hilsen

Aslak Paulsen

Konstituert generalsekretær

Norges Tennisforbund